08/12/2018

De tri jaroj, la nombro da personoj, kiuj suferas pro malsato en la mondo kreskas denove, kaj koncernas 821 milionojn da personoj en 2017. La Organizaĵo pri Nutrado kaj Agrikulturo de la Unuiĝintaj Nacioj (ONA) starigis tiujn nombrojn en sia jarraporto pri la "Stato de la nutrada sekureco kaj nutrado en la mondo". Ili markas regreson ĝis la nivelo, kiu ekzistis antaŭ dek jaroj, indikis la internacia organizaĵo.

«La situacio pligraviĝas en Sud-Ameriko kaj en plejparte de la afrikaj regionoj, dum la tendenco al malaltiĝo de la sub-nutrada procento, kiu karakterizis la asian kontinenton, ŝajne malrapidis forte», konstatas UN en sia komunikaĵo.

Aliparte, la raporto klare ligas tiun kreskadon de la malsato en la mondo, al la klimata ŝanĝiĝo. «Krom la konfliktoj, la variemo de la klimato kaj la klimataj ekstremoj figuras inter la ŝlosilaj faktoroj de la antaŭnelonga pliintensiĝo de la malsato en la mondo, kaj estas unu el la ĉefaj kialoj de la gravaj nutradaj krizoj. La kombinaj efikoj de la klimata ŝanĝiĝo estas malprofitaj al ĉiuj aspektoj de la nutrada sekureco (disponebleco, alirebleco, uzado kaj stabileco», ĝi indikas.

Ĝi aparte notas, ke la klimataj ŝanĝiĝoj kaŭzas «malaltiĝon de la kvalito de la nutraĵoj, kaj de la diverseco de la nutraĵoj produktitaj kaj konsumitaj»: «efikojn al akvo kaj salubrigo» ; «konsekvencojn al la flegado de la patrinoj kaj mamnutrado».